Държавен вестник, бр. 62, 2015 г., стр. 53

БРОЙ  62	
Д Ъ Р Ж А В Е Н  В Е С Т Н И К 	
СТР.  53  
(3) В съответствие с процедурата, предви-
дена в ал. 5 – 7, консолидиращият надзорен 
орган:
1. дава разрешение за сключване на пред-
ложеното споразумение, ако то съответства 
на условията по чл. 38;
2. забранява сключването на предложе-
ното споразумение, ако прецени, че то не 
съответства на условията по чл. 38.
(4) Консолидиращият надзорен орган 
предприема необходимите действия в рам-
ките на своите правомощия да постигне с 
компетентните органи на съответните дъ-
щерни дружества в срок четири месеца от 
датата на получаване на заявлението съв-
местно решение по въпроса дали условията 
на предложеното споразумение отговарят 
на условията по чл. 38, като взема предвид 
потенциалното въздействие, включително 
върху капиталовия пазар, и фискалните 
последици от изпълнението на споразуме-
нието в Република България и във всички 
държави членки, в които групата извършва 
дейност. Съвместното решение се мотивира 
и се предоставя от консолидиращия надзорен 
орган на заявителя.
(5) Консолидиращият надзорен орган може 
да поиска от ЕБО съдействие за постигане 
на съвместно решение по ал. 4 в съответ-
ствие с чл. 31, буква „в“ от Регламент (ЕС) 
№ 1093/2010.
(6) Ако в срока по ал. 4 не бъде постиг-
нато съвместно решение, консолидиращият 
надзорен орган взема самостоятелно решение 
по заявлението. Решението се мотивира, като 
в него се посочват мненията и възраженията 
на другите компетентни органи. Решението 
се предоставя от консолидиращия надзорен 
орган на заявителя и на другите компетент-
ни органи.
(7) Ако в срока по ал. 4 компетентен орган 
е отнесъл въпрос за разглеждане от ЕБО, 
консолидиращият надзорен орган отлага 
вземането на решение и изчаква решението, 
което ЕБО може да вземе в едномесечен 
срок в съответствие с чл. 19, параграф 3 от 
Регламент (ЕС) № 1093/2010. В този случай 
консолидиращият надзорен орган взема ре-
шение в съответствие с решението на ЕБО. 
Ако ЕБО не се произнесе в едномесечен срок 
от сезирането му, се прилага решението на 
консолидиращия надзорен орган.
Участие на БНБ, съответно на Комисията, 
в прегледа на предложено споразумение в ка-
чеството є на компетентен орган на дъщерно 
дружество
Чл. 36. (1) Българската народна банка, 
съответно Комисията, в качеството є на 
компетентен орган на институция, която е 
дъщерно дружество на предприятие майка 
от Европейския съюз, участва в рамките на 
своите правомощия заедно с консолидиращия 
надзорен орган и с другите компетентни 
органи в процедура по съвместно решение 
за одобрение на предложено споразумение 
за вътрешногрупова финансова подкрепа в 
срока и при условията на чл. 35, ал. 4.
(2) В случай че не бъде постигнато съв-
местно решение, компетентният орган за 
надзор на институцията – дъщерно дружество 
на предприятие майка от Европейския съюз, 
може да поиска съдействие от ЕБО в срока 
по чл. 35, ал. 4.
Одобрение на предложено споразумение от 
акционерите
Чл. 37. (1) Всяко предложено споразумение 
за вътрешногрупова финансова подкрепа, 
по което е страна субект по чл. 1, ал. 1, 
т. 1 – 5 и за което е получено разрешение 
от консолидиращия надзорен орган, подлежи 
на одобрение от общото събрание на акци-
онерите или съдружниците на съответния 
субект като условие за влизането му в сила 
по отношение на този субект.
(2) Споразумението за вътрешногрупова 
финансова подкрепа поражда действие спря-
мо субект по чл. 1, ал. 1, т. 1 – 5, което е 
страна по споразумението, само ако общото 
събрание на неговите акционери или съдруж-
ници е упълномощило неговия ръководен 
орган да вземе решение за предоставяне или 
получаване на финансова подкрепа в съответ-
ствие с реда и условията на споразумението 
и с условията, предвидени в тази глава.
(3) Ръководният орган на всеки субект по 
чл. 1, ал. 1, т. 1 – 5, който е страна по спора-
зумението, ежегодно докладва пред общото 
събрание на акционерите или съдружниците 
за изпълнението на споразумението и на вся-
ко решение, взето съгласно споразумението.
(4) Подписаните споразумения за вътреш-
ногрупова финансова подкрепа и промените 
в тях се предоставят на БНБ, съответно на 
Комисията.
Условия за вътрешногрупова финансова 
подкрепа
Чл. 38. Субект по чл. 1, ал. 1, т. 1 – 5 може 
да предостави финансова подкрепа на друг 
субект от групата в съответствие с чл. 34 
само ако са изпълнени всички посочени 
по-долу условия:
1. има реална възможност предоставената 
подкрепа да помогне в значителна степен 
за преодоляване на финансовите затрудне-
ния на субекта от групата, който получава 
подкрепата;
2. предоставянето на финансовата подкре-
па има за цел запазване или възстановяване 
на финансовата стабилност на групата като 
цяло или на субект от групата и е в интерес 
на лицето, което предоставя подкрепата;